**Zmluva o dielo č. E-961.10.1001.10**

**na dodávku nového webového sídla NBS, zriadenie kompletnej technologickej infraštruktúry, migrácia údajov pôvodného webového sídla a zabezpečenie jeho prevádzky a rozvoja**

uz avretá podľa § 536 až 565 z ákona č. 513/1991 Zb. Obchodný zákonník

v z není neskorších predpisov

a licenčná zmluva podľa § 65 a nasl. zákona č. 185/2015 Z .z. Autorského zákona

v znení neskorších predpisov

(ďalej len „zmluva“)

### Článok I. Zmluvné strany

* 1. Objednávateľ:

### Národná banka Slovenska

so sídlom: Imricha Karvaša 1, 813 25 Bratislava

zastúpená: <vyplní verejný obstarávateľ>

IČO: 30844789

DIČ: 2020815654

IČ DPH: SK2020815654

bankové spojenie: NBS Bratislava

číslo účtu IBAN: SK07 0720 0000 0000 0000 1919

(ďalej len „objednávateľ“)

a

* 1. Zhotoviteľ:

<vyplní uchádzač obchodné meno>

so sídlom: <vyplní uchádzač>

štatutárny orgán: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

bankové spojenie: <vyplní uchádzač>

číslo účtu IBAN: <vyplní uchádzač>

registrácia, číslo zápisu: <vyplní uchádzač>

(ďalej len „zhotoviteľ“)

(ďalej spoločne označení ako „zmluvné strany“)

### Účel zmluvy – preambula

Účelom tejto zmluvy je zabezpečiť vytvorenie a dodávku nového webového sídla NBS, zriadenie kompletnej technologickej infraštruktúry, migráciu údajov pôvodného webového sídla a zabezpečenie jeho prevádzky a rozvoja tak, že výsledkom bude dielo.

### Článok II.

### Predmet zmluvy

* 1. Zhotoviteľ sa zaväzuje vytvoriť a dodať objednávateľovi:
     1. Nové webové sídlo NBS, zriadiť kompletnú technologickú infraštruktúru, zabezpečiť migráciu údajov pôvodného webového sídla a zabezpečiť jeho prevádzku a rozvoj podľa požiadaviek objednávateľa, ktoré sú uvedené v Prílohe č. 2 - Požiadavky na dodávaný systém, v súlade s Prílohou č. 3 - Rámcový plán projektu (ďalej len „rámcový plán projektu“) a v súlade s Prílohou č. 1 - Všeobecné podmienky k zmluve o dielo (ďalej len „Všeobecné podmienky“).

(ďalej len „dodávaný systém“).

* 1. Zhotoviteľ sa ďalej zaväzuje v súlade s rámcovým plánom projektu:
     1. Dodať objednávateľovi dodávaný systém v rozsahu, cene a za podmienok uvedených v Prílohe č. 4 – Špecifikácia ceny a v súlade so Všeobecnými podmienkami.
     2. Zhotoviteľ sa v rámci životného cyklu projektu zaväzuje dodať práce a služby, ktoré sú uvedené v Prílohe č. 2 - Požiadavky na dodávaný systém a v súlade so Všeobecnými podmienkami, a to najmä:
        1. Riadenie projektu:
           1. Riadenie projektu na strane zhotoviteľa a spolupráca s organizačnými zložkami projektu na strane objednávateľa,
           2. Príprava realizácie projektu - činnosti spojené s vypracovaním plánu projektu a revízií plánov a spracovanie uvedených dokumentov.
        2. Spracovanie projektovej a sprievodnej dokumentácie dodávaného systému.
        3. Vypracovanie zápisov z pracovných stretnutí zhotoviteľa a objednávateľa.
        4. Analýza požiadaviek a vypracovanie návrhu dodávaného systému.
        5. Implementácia dodávaného systému.
        6. Príprava, podpora a pomoc pri vykonaní akceptačného testovania, opravy produktov a sprievodnej dokumentácie dodávaného systému a podpora pri vykonaní regresného testovania. V rámci tejto práce a služby sa zhotoviteľ zaväzuje:
           1. vykonať prípravu a nastavenie testovacieho prostredia pred vykonaním testovania dodávaného systému,
           2. vykonať inštalovanie a reinštalovanie dodávaného systému v testovacom prostredí,
           3. dodať objednávateľovi technickú, používateľskú a inštalačnú dokumentáciu dodávaného systému najneskôr 10 pracovných dní pred začiatkom prípravy na testovanie dodávaného systému,
           4. vykonať zaškolenie zamestnancov objednávateľa na vykonanie testovania dodávaného systému,
           5. poskytnúť podporu a pomoc pri vykonaní akceptačného testovania v mieste objednávateľa,
           6. poskytnúť objednávateľovi podporu a pomoc pri príprave a tvorbe dokumentu „Podklady pre spracovanie špecifikácie testovania dodávaného systému”.
           7. vykonať opravy všetkých chýb a/alebo nedostatkov dodávaného systému zistených počas akceptačného testovania dodávaného systému najneskôr do začiatku skúšobnej prevádzky. Zhotoviteľ sa ďalej zaväzuje poskytovať pomoc a podporovať objednávateľa pri príprave a vykonaní regresného testovania dodávaného systému v mieste a objekte objednávateľa.
        7. Poskytnúť súčinnosť pri vykonaní bezpečnostných testov realizovaného s využitím služieb tretej strany poverenej objednávateľom.
        8. Odstrániť všetky nálezy z bezpečnostných testov klasifikované ako stredné a vyššie. Po odstránení nálezov budú zo strany objednávateľa s využitím služieb tretej strany vykonané retesty na kontrolu odstránenia nájdených bezpečnostných nálezov.
        9. Príprava, podpora a pomoc pri vykonaní skúšobnej prevádzky, opravy produktov a sprievodnej dokumentácie dodávaného systému a podpora pri vykonaní regresného testovania. V rámci tejto práce a služby sa zhotoviteľ zaväzuje:
           1. dodať objednávateľovi používateľskú, inštalačnú a technickú dokumentáciu dodávaného systému (vo verzii schválená na vykonanie skúšobnej prevádzky) najneskôr 10 pracovných dní pred začiatkom skúšobnej prevádzky.
           2. vykonať školenie (používateľov, správcov a administrátorov dodávaného systému) pred začiatkom skúšobnej prevádzky dodávaného systému.
           3. vykonať prípravu skúšobnej prevádzky dodávaného systému.
           4. poskytnúť pomoc a podporu objednávateľovi počas skúšobnej prevádzky dodávaného systému. Zároveň sa zaväzuje poskytnúť počas celého obdobia skúšobnej prevádzky bezplatný telefonický hotline počas pracovnej doby objednávateľa.
           5. odstrániť incidenty dodávaného systému zistené počas skúšobnej prevádzky dodávaného systému v súlade s podmienkami uvedenými v Prílohe č. 1 - Všeobecné podmienky k zmluve o dielo.
  2. Zhotoviteľ sa zaväzuje, že súčasťou systému bude aj bezodplatné udelenie licencie, t. j. poskytnutie práva na použitie autorského práva – majetkového práva k dielu vytvorenom v rámci plnenia tejto zmluvy zhotoviteľom v plnom rozsahu a v súlade so Všeobecnými podmienkami.
  3. Zhotoviteľ sa zaväzuje začať práce na plnení zmluvy, dodať predmet zmluvy a splniť všetky svoje záväzky uvedené v zmluve v termínoch definovaných v rámcovom pláne projektu najneskôr do 12 kalendárnych mesiacov od dátumu nadobudnutia účinnosti tejto zmluvy, pričom skúšobná prevádzka je započítaná v tejto lehote a bude trvať 3 kalendárne mesiace.
  4. Objednávateľ sa zaväzuje riadne ukončený predmet zmluvy prevziať a zaplatiť zaň dohodnutú cenu v súlade s touto zmluvou.

### Článok III.

### Zmeny predmetu zmluvy

* 1. Objednávateľ je oprávnený v prípade potreby v priebehu projektu objednať práce a služby v zmysle článku II Všeobecných podmienok nad rámec tejto zmluvy a/alebo práce a služby vyplývajúce zo zmeny predmetu zmluvy v rozsahu maximálne do 320 osobohodín.
  2. V prípade záujmu objednávateľa o objednanie dodatočných prác podľa predchádzajúcej vety, zhotoviteľ sa ich zaväzuje dodať za podmienok a v cene za dodatočné práce počas realizácie projektu nad rámec tejto zmluvy, ktorá je stanovená v Prílohe č. 4 Špecifikácia ceny tejto zmluvy v tabuľke 4.1 „Cena za 1 osobohodinu dodatočne objednaných služieb počas doby realizácie systému“.

### Článok IV.

### Dodacia adresa

* 1. Zhotoviteľ sa zaväzuje dodať objednávateľovi dodávaný systém, jeho sprievodnú dokumentáciu a ostatné dokumenty, práce a služby podľa tejto zmluvy na nasledovnú adresu: Národná banka Slovenska, Imricha Karvaša 1, 813 25 Bratislava, Slovenská republika.
  2. Odbornú činnosť spočívajúcu vo vytvorení predmetu tejto zmluvy podľa podmienok tejto zmluvy bude zhotoviteľ vykonávať v mieste svojho sídla.

### Článok V.

**Cena a platobné podmienky**

* 1. Zhotoviteľ a objednávateľ sa dohodli na celkovej cene <vyplní uchádzač> eur bez DPH (slovom: <vyplní uchádzač> *eur bez DPH*), za riadne splnenie predmetu zmluvy a všetkých záväzkov zhotoviteľa podľa tejto zmluvy.

Zhotoviteľ a objednávateľ sa dohodli, že táto celková cena pozostáva:

* + 1. z ceny za dodávku softvéru, licencií, dokumentácie, implementácie dodávaného systému,  migrácie údajov pôvodného webového sídla, t.j. ceny za produkty, práce, služby v rozsahu ako je uvedené v tejto zmluve a ostatné náklady súvisiace s dodávkou prác a služieb vrátane nákladov zhotoviteľa (náklady na cestovné/dopravné, stravné, ubytovanie, náklady na administratívu a prevádzku) spojených s plnením predmetu zmluvy a všetkých záväzkov zhotoviteľa podľa tejto zmluvy vo výške <vyplní uchádzač> eur bez DPH (slovom: <vyplní uchádzač> *eur bez DPH*). Podrobná informácia o cene za predmet zmluvy je uvedená v Prílohe č. 4 - Špecifikácia ceny.
    2. z ceny za všetky typy školenia k dodávanému systému, ktoré sa budú realizovať v rámci predmetu tejto zmluvy vo výške <vyplní uchádzač> eur bez DPH (slovom: <vyplní uchádzač> *eur bez DPH*)*.*
  1. Zhotoviteľ je oprávnený fakturovať a objednávateľ uhradí zhotoviteľovi dohodnutú cenu uvedenú v bode 5.1 tejto zmluvy na základe faktúry nasledovne:
     1. 40 % z celkovej ceny, t.j. <vyplní uchádzač> eur bez DPH (slovom: <vyplní uchádzač> *eur bez DPH*) po dodaní softvéru, licencií, a po úspešnom ukončení akceptačného testovania dodávaného systému a po podpísaní funkčného prijímacieho protokolu v súlade s bodom 6.1.2 časti B Všeobecných podmienok.
     2. 30 % z celkovej ceny, t.j. <vyplní uchádzač> eur bez DPH (slovom: <vyplní uchádzač> *eur bez DPH*) po úspešnom ukončení akceptačného testovania migrácie údajov webového sídla po podpísaní funkčného prijímacieho protokolu v súlade s bodom 6.1.2 časti B Všeobecných podmienok.
     3. 30 % z celkovej ceny, t.j. <vyplní uchádzač>eur bez DPH (slovom: <vyplní uchádzač> *eur bez DPH*) po ukončení skúšobnej prevádzky dodávaného systému, dodaní kompletnej dokumentácie, tovaru, prác a služieb, ktoré majú byť dodané podľa tejto zmluvy a plánu projektu do ukončenia projektu a po podpísaní protokolu o splnení a dokončení predmetu zmluvy v súlade s bodom 6.1.4 časti B Všeobecných podmienok.
  2. Zhotoviteľ k dohodnutým cenám uplatní DPH podľa všeobecne záväzného právneho predpisu platného v čase fakturácie. Faktúry sú splatné do 30 dní odo dňa ich doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.
  3. V prípade, že faktúry nebudú obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ takúto faktúru vráti zhotoviteľovi na doplnenie alebo prepracovanie a nová lehota splatnosti začne plynúť dňom doručenia doplnenej alebo prepracovanej faktúry objednávateľovi.
  4. Zhotoviteľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením zmluvy a dôvodom na okamžité odstúpenie objednávateľa od tejto zmluvy.

5.8. V prípade, že zhotoviteľ nie je platiteľom DPH a počas trvania zmluvného vzťahu sa ním stane, táto skutočnosť nebude mať vplyv na zvýšenie zmluvne dohodnutej ceny.

### Článok VI. Vyhlásenia zhotoviteľa

6.1. Zoznam osôb zhotoviteľa a/alebo subdodávateľov zhotoviteľa prostredníctvom, ktorých bude zhotoviteľ poskytovať plnenie predmetu zmluvy je uvedený v Prílohe č. 5 - Zoznam osôb zhotoviteľa určených na plnenie zmluvy a subdodávateľov zhotoviteľa .

6.2. Zhotoviteľ vyhlasuje a zaväzuje sa, že pri poskytovaní a plnení predmetu zmluvy a/alebo akejkoľvek dodávky, služby a práce podľa tejto zmluvy bude uplatňovať zodpovedajúce znalosti a odbornú starostlivosť výhradne osobami zhotoviteľa určenými na plnenie zmluvy a uvedenými v prílohe č. 5 tejto zmluvy. Zhotoviteľ zároveň vyhlasuje, že v prílohe č. 5 tejto zmluvy je uvedený úplný zoznam obsahujúci mená a názvy sídiel všetkých subdodávateľov, ktorí sa budú podieľať na plnení predmetu zmluvy. Zmena poverených osôb zhotoviteľa určených na plnenie zmluvy alebo subdodávateľov zhotoviteľa určených v prílohe č. 5 tejto zmluvy môže byť vykonaná len na základe písomného súhlasu objednávateľa.

6.3 Zmena osoby zhotoviteľa určenej na plnenie zmluvy uvedenej v Prílohe č. 5 tejto zmluvy je možná iba na základe písomného oznámenia a následného písomného odsúhlasenia objednávateľom. Pri prípadnej zmene osoby zhotoviteľa určenej na plnenie zmluvy uvedenej v Prílohe č. 5 tejto zmluvy musí byť počas celej doby trvania zmluvy zabezpečená minimálne rovnocenná úroveň odbornosti, kvalifikácie a skúseností, ktorú bude objednávateľ posudzovať rovnakým spôsobom, aký bol použitý pre účely vyhodnotenia ponúk vo verejnom obstarávaní zákazky, z ktorej vzišla táto zmluva.

6.4 Nedodržanie týchto požiadaviek podľa bodu 6.2. a/alebo 6.3. tohto článku oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia zmluvy.

### Článok VII.

**Záväzky zhotoviteľa týkajúce**

**sa budúcich servisných služieb (budúcej servisnej zmluvy)**

7.1. Zhotoviteľ a objednávateľ sa zaväzujú uzatvoriť s druhou zmluvnou stranou zmluvu č. E-961.10.1002.10, ktorá je obsahom Prílohy č. 6 – Servisná zmluva, najneskôr v deň podpísania protokolu o splnení a dokončení predmetu zmluvy podľa článku III bodu 3.3 časti A Všeobecných podmienok.

7.2. V prípade nedodržania záväzku zhotoviteľa podľa bodu 7.1 tohto článku zmluvy sa zhotoviteľ zaväzuje zaplatiť objednávateľovi zmluvnú pokutu vo výške 150 000,- eur.

### Článok VIII.

**Osobitné záväzky zhotoviteľa**

* 1. Zhotoviteľ a objednávateľ sa dohodli, že počas platnosti zmluvy bude pre evidovanie chýb, nedostatkov a incidentov využívaný informačný systém na evidenciu a správu prevádzkových incidentov poskytnutý objednávateľom (ďalej aj „IS Service Desk“), pokiaľ sa zmluvné strany písomne nedohodnú inak.
  2. Zhotoviteľ potvrdzuje, že podľa § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) uviedol v prílohe č. 5 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný oznámiť bezodkladne objednávateľovi akúkoľvek zmenu v predchádzajúcej vete uvedených údajov o subdodávateľovi. Vykonanie diela prostredníctvom subdodávateľa nezbavuje zhotoviteľa povinnosti a zodpovednosti za všetky práce a činnosti subdodávateľa.
  3. Počas trvania tejto zmluvy je zhotoviteľ oprávnený zmeniť subdodávateľa uvedeného v prílohe č. 5 tejto zmluvy výlučne na základe predchádzajúceho písomného oznámenia a predchádzajúceho odsúhlasenia objednávateľom bez potreby uzatvoriť dodatok k tejto zmluve. V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
  4. Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané v súlade s právnym poriadkom Slovenskej republiky.
  5. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.
  6. V prípade, ak zhotoviteľ poruší svoju povinnosť podľa bodu 8.4. tohto článku a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.
  7. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy bez predchádzajúceho písomného súhlasu objednávateľa. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľ ovi vzniknutej na základe alebo v súvislosti s touto zmluvou bez predchádzajúceho písomného súhlasu objednávateľa.
  8. Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
  9. Za účelom preukázania splnenia povinnosti v zmysle prechádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 5 zmluvy, resp. následne doplneným/ zmeneným postupom podľa bodu 8.8. tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.
  10. V prípade, ak zhotoviteľ poruší povinnosť v zmysle bodu 8.8. tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 5.000,- eur.
  11. V prípade omeškania zhotoviteľa so splnením povinnosti v zmysle 8.9. tohto článku zmluvy, má objednávateľ právo na zmluvnú pokutu vo výške 1 000,- eur, a to za každý aj začatý deň omeškania.

### Článok IX.

### Oznámenia a ďalšia komunikácia

9.1. K oznámeným adresám, ktoré budú použité pre ďalšiu komunikáciu objednávateľa a zhotoviteľa patria:

U zhotoviteľa:

<vyplní uchádzač >

Na vedomie:

štatutárny zástupca zhotoviteľa, vedúci projektu zhotoviteľa, kontaktné osoby zhotoviteľa

U objednávateľa:

Národná banka Slovenska

Odbor informačných technológií

Imricha Karvaša 1

813 25 Bratislava Slovenská republika

Na vedomie:

predseda riadiacej rady projektu, riaditeľ odboru informačných technológií NBS, vedúci projektu objednávateľa, kontaktné osoby objednávateľa

### Článok X.

**Osobitné ustanovenia**

* 1. Ustanovenie článku I bodu 1.1.3 časti A všeobecných podmienok s názvom

„Predmet zmluvy“ v Prílohe č. 1 sa v rámci tejto zmluvy neuplatňuje.

* 1. Všetky ustanovenia článku IV – „Podmienky na vykonanie konverzie a importu údajov“ všeobecných podmienok sa v rámci tejto zmluvy neuplatňujú.
  2. Ustanovenie bodu 13.4 a bodu 18.6. všeobecných podmienok sa v rámci tejto zmluvy neuplatňujú.

### Článok XI.

### Ostatné ustanovenia

* 1. Zhotoviteľ vyhlasuje, že je pôvodným nositeľom práva dielo použiť (ustanovenie § 18 Autorského zákona č. 618/2003 Z. z.), resp. jeho časti, ktoré bolo pre objednávateľa vytvorené na základe tejto zmluvy.
  2. Objednávateľ získa vlastníctvo, právo a nárok na prevedenia, obrazy, animácie, grafiku, zvukové stopy, zdrojový kód a dokumenty zákaznícky vyvinuté zhotoviteľom pre objednávateľa na základe uhradenia a prijatia všetkých platieb splatných podľa všetkých Objednávok práce, a zhotoviteľ potvrdzuje, že tieto nebude bez výslovného písomného súhlasu objednávateľa opakovane využívať v budúcich projektoch.
  3. Zhotoviteľ zodpovedá za to, že vytvorené dielo a jeho používanie objednávateľom podľa tejto zmluvy neporušuje práva duševného vlastníctva tretích osôb k dielu alebo jeho časti.
  4. Zhotoviteľ zodpovedá za informovanie objednávateľa o copyrightových materiáloch tretej strany alebo o inom duševnom vlastníctve použitého v diele a oznámi ich cenu objednávateľovi. Zhotoviteľ môže použiť v diele len copyrightové materiály, ktoré boli schválené objednávateľom a sú v rozpočte uvedenom v cene diela. V prípade, ak zhotoviteľ nakupuje licencie alebo práva na copyrightový materiál alebo duševné vlastníctvo v prospech objednávateľa, preukáže takúto platbu objednávateľovi dokladom o úhrade.
  5. Zhotoviteľ poskytne objednávateľovi developerskú licenciu systému CMS najneskôr pri podpísaní protokolu o splnení a dokončení predmetu zmluvy.
  6. Zhotoviteľ môže uvádzať všetky plnenia podľa tejto zmluvy ako svoju vlastnú prácu na svojej web stránke, na výstavách pre účely rozvinutia nových obchodných vzťahov a podobne len na základe predchádzajúceho písomného odsúhlasenie objednávateľa.

### Článok XII.

### Záverečné ustanovenia

* 1. Pojmy, výrazy, skratky uvedené v tejto zmluve a v jej prílohách, pokiaľ z obsahu zmluvy nevyplýva niečo iné, majú význam definovaný v prílohe č. 7 - Slovník pojmov, ktorá tvorí neoddeliteľnú súčasť tejto zmluvy.
  2. Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
  3. Zmluvné strany sa dohodli, že písomná korešpondencia bude doručovaná na adresy uvedené v článku I tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručenú aj vtedy, ak ju adresát odmietne prevziať.
  4. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov, zákona č. 185/2015 Z. z. Autorský zákon v znení neskorších predpisov a ďalších všeobecne záväzných právnych predpisov.
  5. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
  6. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 30 dní pred predpokladanou zmenou.
  7. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
  8. V prípade rozporu medzi ustanoveniami tejto zmluvy a ustanoveniami uvedenými vo Všeobecných podmienkach majú odchylné ustanovenia tejto zmluvy prednosť.
  9. Zmluva bude záväzná pre všetkých právnych nástupcov zhotoviteľa, kým nebude ukončená v súlade s ustanoveniami uvedenými v tejto zmluve.
  10. Objednávateľ pri spracúvaní osobných údajov, poskytnutých zhotoviteľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: https://www.nbs.sk/sk/ochrana-osobnych-udajov.
  11. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
  12. Táto zmluva je vyhotovená v šiestich rovnopisoch v slovenskom jazyku, z ktorých objednávateľ dostane štyri vyhotovenia a zhotoviteľ dostane dve vyhotovenia.
  13. Súčasťou tejto zmluvy sú nasledovné prílohy:

Príloha č. 1: Všeobecné podmienky k zmluve o dielo

Príloha č. 2: Požiadavky na dodávaný systém

Príloha č. 3: Rámcový plán projektu

Príloha č. 4: Špecifikácia ceny

Príloha č. 5: Zoznam osôb zhotoviteľa určených na plnenie zmluvy a subdodávateľov zhotoviteľa

Príloha č. 6: Servisná zmluva

Príloha č. 7: Slovník pojmov, výrazov a skratiek

* 1. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi, pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
  2. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
  3. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

Za objednávateľa: Za zhotoviteľa:

V Bratislave, dňa <vyplní VO> V <vyplní uchádzač >, dňa <vyplní uchádzač >

....................................................... .......................................................

<vyplní VO> <vyplní uchádzač >

<vyplní VO> <vyplní uchádzač>